‘Diumenges de cinema’ torna al Mario Monreal
11 d’octubre 2017

![Imagen 1](/media/xeuh2ugz/83-image004.jpg)

La delegació de Cultura de l'Ajuntament de Sagunt programa de nou els ‘Diumenges de cinema’ en el Centre Cultural Mario Monreal. Després de l'aturada del període estival, tornen les projeccions gratuïtes de pel·lícules en valencià dels diumenges.  

Diumenge que ve 15 d'octubre, a les 19.00 hores, el Mario Monreal acollirà la projecció de la pel·lícula _Estranys en un tren_, del director Alfred Hitchcock. Els assistents gaudiran de la història del tennista Guy Haines que es topa en un viatge en tren amb Bruno Antony. Este -que li coneix força detalls de la vida gràcies a la premsa- li proposa un peculiar pacte: fer cadascú un assassinat que els convé, però intercanviant-se les víctimes amb la intenció de garantir-se recíprocament la impunitat. Si Guy mata el pare de Bruno (que, segons ell, li fa la guitza constantment), Bruno ha de matar la dona de Guy (que li nega el divorci que ell desitja per casar-se amb una altra). D'esta manera podran resoldre els respectius problemes: Guy es desempallegarà de la seua dona i Bruno podrà heretar de son pare una gran fortuna i fer-la seua sense impediments.​

*   [](http://www.facebook.com/sharer.php?u=https://aytosagunto.es/va/actualitat/diumenges-de-cinema-torna-al-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/diumenges-de-cinema-torna-al-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/diumenges-de-cinema-torna-al-mario-monreal/ "Linked In")
*   [](mailto:?body=https://aytosagunto.es/va/actualitat/diumenges-de-cinema-torna-al-mario-monreal/)